gu en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl gu gu gu gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
જીડીપીનો આંચકો પચાવીને બજારમાં ટકેલું વલણ
મારુતિ સુઝુકી ઑલટાઇમ હાઈ થઈને પાછો પડ્યો : વિડિયોકૉનમાં સતત નવમા દિવસે નીચલી સર્કિટ લાગી : અદાણી ટ્રાન્સમિશન ઉપલી સર્કિટની હૅટ-ટ્રિકમાં વિક્રમી સપાટીએ
શૅરબજારનું ચલકચલાણું - અનિલ પટેલ
જીડીપી ગ્રોથ ધારણાં કરતાં ઘણો કમજોર આવવાની સાથે ભારતે ફાસ્ટેસ્ટ ગ્રોઇંગ ઇકૉનૉમીનું સ્ટેટસ ગુમાવી દીધું છે. માર્ચ ક્વૉર્ટર પછી જૂન ક્વૉર્ટરનો જીડીપી ગ્રોથ પણ નબળો રહેવાના વરતારા શરૂ થઈ ગયા છે. આમ છતાં શૅરબજાર લગભગ બેઅસર રહેવાના મૂડમાં જણાય છે. સેન્સેક્સ ગઈ કાલે માંડ દોઢસો પૉઇન્ટની રેન્જમાં ઉપર-નીચે થઈ અંતે આઠેક પૉઇન્ટના ઘટાડે ૩૧,૧૩૭ બંધ રહ્યો છે. નિફ્ટી પાંચ પૉઇન્ટના પરચૂરણ ઘટાડે ૯૬૧૬ થયો છે. સેન્સેક્સના ૩૦માંથી ૧૬ તો નિફ્ટીના પ૧માંથી ર૪ શૅર ગઈ કાલે પ્લસ હતા. અદાણી મોટર્સ સવાત્રણ ટકાની તેજીમાં બન્ને બજાર ખાતે ટૉપ ગેઇનર હતો. બાય ધ વે, પાકિસ્તાની શૅરબજાર ગઈ કાલે પ૦,૬૪પની ઇન્ટ્રા-ડે હાઈથી નીચામાં ૪૮,૩૬૧ થઈ અંતે ૧૮૧૧ પૉઇન્ટની ખરાબીમાં ૪૮,૭૮૧ નજીક બંધ હતું. ર૪ મેએ ઇન્ટ્રા-ડેમાં પ૩,૧ર૭ તથા બંધની રીતે પર,૮૭૬ની વિક્રમી સપાટી બનાવ્યા બાદ છેલ્લા છ દિવસથી કરાચી શૅરબજાર સતત ઘટાડાતરફી જોવાયું છે. ગઈ કાલે બૅન્ક નિફ્ટી અડધો ટકો ડાઉન હતો. પીએસયુ બૅન્કોના મુકાબલે ખાનગી બૅન્કોમાં વધુ નરમાઈ હતી.
અદાણી ટ્રાન્સમિશન સળંગ ત્રીજા દિવસે પાંચ ટકાની ઉપલી સર્કિટમાં ૧ર૬ રૂપિયા પ્લસની નવી વિક્રમી સપાટીએ બંધ હતો. એજીસ લૉજિસ્ટિક્સ, બાલાજી ટેલિ, બાસ્ફ, બાલક્રિશ્ના ઇન્ડસ્ટ્રિઝ, બોડલ કેમિકલ્સ, એસ્કોર્ટ્સ, ગોદરેજ ઇન્ડસ્ટ્રીઝ, કર્ણાટક બૅન્ક, લાર્સન ઇન્ફોટેક, મારુતિ સુઝુકી, ટાલબ્રોસ, ટીસીઆઇ, યુપીએલ, વૉલ્ટાસ સહિત ૧૦૦ જેટલા શૅર બીએસઈ ખાતે ઐતિહાસિક શિખરે ગયા હતા.
આરકૉમમાં વૉલ્યુમ સાથે સુધારો
જંગી દેવાનો બોજ ધરાવતી અને સરવાળે ડિફૉલ્ટ ગ્રેડના રેટિંગમાં સરી પડેલી અનિલ અંબાણી ગ્રુપની રિલાયન્સ કમ્યુનિકેશન્સ આગલા દિવસે ૧૮ રૂપિયાના ઑલટાઇમ તળિયે ગયા બાદ ગઈ કાલે બન્ને બજાર ખાતે કુલ મળીને બાર કરોડ શૅરથી વધુના જંગી કામકાજ વચ્ચે ઉપરમાં ર૧ રૂપિયા વટાવી અંતે ૩.૮ ટકા વધીને ર૦.૭પ રૂપિયા બંધ રહ્યો હતો. અનિલ ગ્રુપના અન્ય શૅરમાં રિલાયન્સ ડિફેન્સ એક ટકો અને રિલાયન્સ ઇન્ફ્રા અડધો ટકો પ્લસ હતા. રિલાયન્સ પાવરમાં ૦.૯ ટકા તથા રિલાયન્સ કૅપિટલમાં ૧.૮ ટકા નરમાઈ હતી. આરકૉમની જેમ જ ૪પ,૦૦૦ કરોડ રૂપિયા પ્લસના દેવા સાથે નાદારીના જોખમનો શિકાર બનેલી વિડિયોકૉન ઇન્ડસ્ટ્રીઝ સળંગ નવમા દિવસે પાંચ ટકાની મંદીની સર્કિટમાં ૩૮.૬પ રૂપિયા બંધ હતી જે મિડ ઑગસ્ટ ર૦૦૪ પછીનું બૉટમ છે. નીચલી સર્કિટનો શિરસ્તો આગળ વધે છે કે પછી ડેડ કેટ બાઉન્સનો રંગ જોવા મળે છે એના ઉપર હવે જાણકારોની નજર છે.
મૅક્નેલી ભારતમાં પરિણામની તેજી ટકી નહીં
મૅક્નેલી ભારત એન્જિનિયરિંગ દ્વારા માર્ચ ક્વૉર્ટરમાં અગાઉની ૭૮ કરોડ રૂપિયાની ચોખ્ખી ખોટ સામે આ વખતે ૪૮૩ કરોડ રૂપિયા જેવો ચોખ્ખો નફો દર્શાવાતાં શૅર ગઈ કાલે ઉપરમાં બાર ટકાની તેજીમાં ૪૩ રૂપિયા નજીક ગયા બાદ પ્રૉફિટ-બુકિંગ જારી રહેતાં સવા ટકાના ઘટાડે ૪૦.૬૦ રૂપિયા બંધ હતો. કંપનીમાં મોટર્સ ઐતાન ગ્રુપ ૭ર ટકા હોલ્ડિંગ ધરાવે છે જેમાંથી ર૪ ટકા માલ ગિરવે છે. રાજેશ ઝુનઝુનવાલા પાસે ૪.૩ ટકા શૅર છે. એક અન્ય કંપની શારદા મોટસેર્ માર્ચ ક્વૉર્ટરમાં ૧૩ર ટકા જેવા ઉછાળામાં ૧૯૪૭ લાખ રૂપિયાનો નેટ પ્રૉફિટ કરતાં શૅર આગલા દિવસે ર૦ ટકાની ઉપલી સર્કિટે ર૧૪પ રૂપિયા બંધ રહ્યા બાદ ગઈ કાલે પણ ર૦ ગણા કામકાજમાં ર૪૦૮ રૂપિયાની નવી વિક્રમી સપાટી બનાવી અંતે ૧૧ ટકાની તેજીમાં ર૩૮૦ રૂપિયા બંધ હતો. બે દિવસમાં ભાવ પ૮પ રૂપિયા વધી ગયો છે.
મારુતિ સુઝુકીએ મે મહિનામાં ૧૧.૩ ટકાના વધારા સાથે ૧.૩૭ લાખ વાહનનું વેચાણ મેળવ્યું છે. ઘરઆંગણાનું વેચાણ ૧પ.પ ટકા દરે વધ્યું છે, પરંતુ નિકાસવેચાણ ૩૬.૩ ટકા ઘટીને માત્ર ૬ર૮૬ નંગ નોંધાયું છે. શૅર ગઈ કાલે ૭ર૪૯ રૂપિયાની ઑલટાઇમ હાઈ બનાવી નીચામાં ૭૧૧પ રૂપિયા થઈ અંતે એક ટકો ઘટીને ૭૧૪૪ રૂપિયા નજીક બંધ હતો. આઇશર મોટર્સનું મોટરસાઇકલનું વેચાણ ગયા મહિને રપ ટકા વધીને આવતાં ભાવ ર૯,૦૦૦ રૂપિયાની ઇન્ટ્રા-ડે ટૉપ બનાવી અંતે એક ટકાથી વધુની મજબૂતીમાં ર૮,૭પ૬ રૂપિયા હતો. તો અશોક લેલૅન્ડમાં માસિક વેચાણ આઠ ટકા ઘટીને આવતાં શૅર સાડાત્રણ ટકાની નબળાઈમાં ૯૧ રૂપિયા બંધ હતો. મહિન્દ્રના ટ્રેક્ટર્સનું સ્થાનિક વેચાણ ગયા મહિને ૧૧ ટકા તથા નિકાસવેચાણ ૧૮ ટકા વધતાં શૅર અડધા ટકાના સુધારામાં ૧૪ર૪ રૂપિયા રહ્યો હતો.
નિફ્ટી ફાર્મા ઇન્ડેક્સ ત્રણ દિવસમાં પાંચ ટકા રિકવર
માર્કેટમાં ભલે સાવચેતી સાથે અન્ડરટોન નરમાઈતરફી રહ્યો હોય, પણ સૌથી વધુ ખરાબી દર્શાવનાર ફાર્મા ઇન્ડેક્સમાં નીચા મથાળેથી રિકવરીના સંકેત મળ્યા છે. નિફ્ટી ફાર્મા ઇન્ડેક્સ ઉપરમાં ૯૨૭૯ ક્વોટ થઈ સેશનના અંતે એક ટકાથી પણ ઓછા સુધારામાં ૯૧૦૪ના મથાળે બંધ થયો હતો. આ સાથે છેલ્લાં ત્રણ સેશનમાં આ ફાર્મા ઇન્ડેક્સ પાંચ ટકા જેટલો રિકવર થયો છે. એના ૭માંથી ૩ ફાર્મા શૅર વધ્યા હતા જેમાં ગ્લેનમાર્ક ૩.૫ ટકા, પીઈએલ સવાત્રણ ટકા, ડિવીઝ લૅબ સવાત્રણ ટકા, સન ફાર્મા ૧.૨ ટકા, કૅડિલા હેલ્થકૅર ૧.૧ ટકા, ગ્લેક્સોસ્મિથ અને ઓરોબિંદો ફાર્માના શૅર પોણ ટકાની આસપાસ સુધર્યા હતા. તો નૉન-ફાર્મા ઇન્ડેક્સ સ્ટૉક જ્યુબિલન્ટ લાઇફ, ફાઇઝર, એસએમએસ ફાર્મા, માર્કસન્સ ફાર્મા, ઇપ્કા લૅબ, ગ્રેન્યુલસ ઇન્ડિયા, એફડીસી અને સ્ટ્રાઇડ્સ સાશુન જેવી કંપનીઓના શૅર કામકાજ દરમ્યાન ત્રણથી પાંચ ટકા ઊંચકાયા હતા. પાછલા પખવાડિયા દરમ્યાન નિફ્ટી ફાર્મા ઇન્ડેક્સમાં ૧૫ ટકાનો ધબડકો બોલાયો હતો. ૬૯માંથી બાવન શૅરના સુધારા સાથે બીએસઈનો હેલ્થકૅર ઇન્ડેક્સ ૧.૨ ટકાની મજબૂતીમાં ૧૩,૭૨૨ બંધ હતો જેમાં ઑર્ચિડ ૮.૬ ટકા, ક્લેરિસ ૫.૪ ટકા, મર્ક ૫.૨ ટકા, ઇન્ડોકો ૫.૧ ટકા, આરપીજી લાઇફ ૪.૫ ટકા, સ્ટાર ૪.૩ ટકા, અપોલો હૉસ્પિટલ્સ ૩.૯ ટકા, ફાઇઝર પોણાત્રણ ટકા અને અજન્તા ફાર્માના શૅરમાં ૨.૨ ટકા સુધીની મજબૂતી જોવા મળી હતી.
હિન્દુસ્તાન યુનિલીવરનો શૅર નવી ઊંચાઈએ
સુધારાની ચાલ આગળ ધપાવતાં હિન્દુસ્તાન યુનિલીવર કંપનીનો શૅર સુસ્ત માર્કેટમાં પણ આજે ત્રણેક ટકા સુધીના ઉછાળામાં ૧૦૯૮.૭ રૂપિયાની નવી ઊંચાઈએ પહોંચી સેશનના અંતે ૨.૭ ટકાના સુધારામાં ૧૦૯૫.૪ રૂપિયા બંધ રહ્યો હતો. બીએસઈ ખાતે રોજના સેરરાશ ૨.૧૬ લાખ શૅર સામે આજે માત્ર ૮૫,૦૦૦ શૅરના કામકાજ થયા હતા. આ અગાઉનાં નવ સેશન દરમ્યાન આ કાઉન્ટરમાં ૮ ટકાનો વધારો નોંધાયો છે. આ તેજી પાછળ કંપનીનાં માર્ચ ક્વૉર્ટરનાં ધારણાં કરતાં સારાં પરિણામો મુખ્ય કારણ ગણાય છે. કંપનીનો ઈબીઆઇટીડીએ માર્જિન ૧૭.૯ ટકાથી વધીને ૧૮.૮ ટકા થયો છે. શૅરમાં સુધારાને પગલે એચયુએલ કંપનીની માર્કેટ કૅપ વધીને ૨.૩૭ લાખ કરોડ રૂપિયા થઈ છે જે એસબીઆઇ કરતાં વધારે છે. સ્ટેટ બૅન્ક ઑફ ઇન્ડિયાનો શૅર અડધો ટકો ઘટીને ૨૮૭.૩ રૂપિયાના મથાળે બંધ રહેતાં માર્કેટ કૅપ ઘટીને ૨.૩૩ લાખ કરોડ રૂપિયા થઈ હતી. ચાલુ કૅલેન્ડર વર્ષે અત્યાર સુધીમાં એચયુએલના શૅરમાં ૩૩ ટકા સુધીનું પૉઝિટિવ રિટર્ન મળ્યું છે.
મેટલ ઇન્ડેક્સ સતત બીજા દિવસે ડાઉન
ચીનમાં સ્લોડાઉનની અસર અને ઘરઆંગણે પણ ઔદ્યોગિક ઉત્પાદનનો વૃદ્ધિદર સતત ઘટ્યો હોવાના અહેવાલે મેટલ સેક્ટરમાં માતમનો માહોલ છે. સળંગ બીજા દિવસે ઘટાડાની ચાલમાં મેટલ ઇન્ડેક્સ ૧.૨ ટકાની પીછેહઠમાં ૧૧,૧૨૧ બંધ રહ્યો હતો. એના ૧૦માંથી ૭ શૅર ડાઉન હતા જેમાં વેદાન્ત સવાત્રણ ટકા, હિન્દુસ્તાન ઝિન્ક ૧.૬ ટકા, જિન્દલ સ્ટીલ દોઢ ટકા, તાતા સ્ટીલ ૧.૪ ટકા, નૅશનલ ઍલ્યુમિનિયમ સવા ટકા, સેઇલ અને હિન્દુસ્તાન ઝિન્કના શૅર ૦.૯ ટકા જેટલા ડાઉન હતા. તો સામે સુધારે બંધ રહેનાર મેટલ શૅરમાં એનએમડીસી ૧.૫ ટકા, કોલ ઇન્ડિયા અને જેએસડબ્લ્યુ સ્ટીલ અડધા ટકાની આસપાસ મજબૂત બન્યા હતા. બૅન્કિંગ ઉદ્યોગના ૩૯માંથી ૨૭ શૅર વધ્યા હતા જેમાંથી મોટા ભાગની ખાનગી બૅન્કોના હતા જેમાં વિજયા બૅન્ક ૯.૮ ટકા, ધનલક્ષ્મી બૅન્ક પાંચ ટકા, ડીસીબી બૅન્ક ૪.૭ ટકા, જેકે બૅન્ક ૪.૫ ટકા, આરબીએલ બૅન્ક ૪.૩ ટકા, ફેડરલ બૅન્ક ૪.૧ ટકા, કર્ણાટકા બૅન્ક ૪ ટકા, પીએસબી બૅન્ક ૨.૮ ટકા, કરુર વૈશ્ય બૅન્ક સવાબે ટકા, ઇન્ડિયન બૅન્ક ૨.૨ ટકા, બૅન્ક ઑફ ઇન્ડિયા ૧.૬ ટકા, ઓરિયન્ટલ બૅન્ક, અલાહાબાદ બૅન્ક, યુનિયન બૅન્ક દોઢ ટકા, આઇડીબીઆઇ ૧.૨ ટકા, કૉર્પોરેશન બૅન્ક, સિટી યુનિયન બૅન્ક અને સિન્ડિકેટ બૅન્કના શેર ૧-૧ ટકા જેટલા વધ્યા હતા.
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.